ai4bharat/Pralekha huggingface dataset:
பிரதமர் அலுவலகம்
ஆஷாதி ஏகாதசியை முன்னிட்டு நாட்டு மக்களுக்கு பிரதமர் வாழ்த்து
ஆஷாதி ஏகாதசியை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
தமது ட்விட்டர் செய்தியில் அவர் தெரிவித்திருப்பதாவது:
“ஆஷாதி ஏகாதசி என்ற நன்னாளை முன்னிட்டு வாழ்த்துகள். பகவான் விட்டலின் ஆசீர்வாதங்கள் நமக்குத் தொடர்ந்து கிடைத்து, நம் சமூகத்தின் மகிழ்ச்சி உணர்வு பெருகட்டும். வார்க்காரி பாரம்பரியம் மற்றும் பந்தர்ப்பூரின் பக்தி பற்றி முந்தைய மனதின் குரல் #MannKiBaat நிகழ்ச்சியில் நாம் பேசி்ய சில தகவல்களைப் பகிர்கிறேன்.”
நீர்வளத் துறை அமைச்சகம்
கங்கையின் உப நதிகளையும் தூய்மைப்படுத்த மத்திய அரசு உறுதிபூண்டுள்ளது
கங்கை நதியை தூய்மைப்படுத்தும் திட்டங்களுக்கு ஒப்பளிப்பு செய்வதில், குறிப்பிடத்தக்க வெற்றி கிடைத்திருப்பதையடுத்து, ஒட்டுமொத்த கங்கைப் படுகையையும், தூய்மைப்படுத்துவதில் மத்திய அரசு கவனம் செலுத்தத் தொடங்கியுள்ளது. கங்கையின் உப நதிகளில் புதிய திட்டங்கள் செயல்படுத்தப்படுவதோடு மட்டுமின்றி, யமுனை நதியை தூய்மைப்படுத்த ஏற்கெனவே, ஒப்புதல் அளிக்கப்பட்ட திட்டப்பணிகளும் விரைவுப்படுத்தப்படவுள்ளன.
மத்திய நீர் வளம், நதிகள் மேம்பாடு மற்றும் கங்கை புனரமைப்புத்துறை அமைச்சர் திரு. நிதின் கட்கரி, தில்லி முதலமைச்சர் திரு. அரவிந்த் கெஜ்ரிவாலுடன், தில்லியில் யமுனை நதி தூய்மைப்படுத்தும் திட்டங்களை ஆய்வு செய்த நிலையில், தில்லி குடிநீர் வாரியத்தின் இன்றைய கூட்டத்தில் இரண்டு புதிய திட்டங்களுக்கு ஒப்பந்தப்புள்ளி அளிக்கப்பட்டுள்ளது.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
=============
(Visitor Counter : 69
PIB Headquarters
சென்னை விமான நிலையத்தில் ரூ. 63 லட்சம் மதிப்புள்ள 1.5 கிலோ தங்கம் சுங்கத் துறையினரால் பறிமுதல்
செவ்வாய்கிழமை அன்று கொழும்புவிலிருந்து ஸ்ரீலங்கன் ஏர்லைன்ஸ் விமானம் மூலம் சென்னை வந்த சாபுராம்மாள் , சமீரா  மற்றும் ஷகிலா பானு  ஆகிய மூன்று பெண் பயணிகளை, விமான நிலைய வெளியேறும் பகுதியில் சுங்கத் துறையினர் வழிமறித்து சோதனை செய்தனர். அவர்களிடம் நடத்திய தொடர் விசாரணையில் தங்கத்தை பசை வடிவில் மலக்குடலில் மறைத்து வைத்து கடத்தி வந்திருப்பதை ஒப்புக் கொண்டனர். இதையடுத்து அவர்களிடம் இருந்து 9 பொட்டலங்களாக மறைத்து வைத்திருந்த பசை வடிவிலான தங்கம் பறிமுதல் செய்யப்பட்டது. 1.1 கிலோ எடையுள்ள இந்த தங்கம் ரூ. 46.65 லட்சம் மதிப்புடையதாகும்.
முன்னதாக, திங்கட்கிழமையன்று கோலாலம்பூரில் இருந்து மலேசியன் ஏர்லைன்ஸ் விமானம் மூலம் வந்த புதுக்கோட்டையைச் சேர்ந்த தாஜூதீன்  என்பவரை, விமான நிலைய வெளியேறும் பகுதியில் வழிமறித்து சோதனையிட்ட போது, அவரும் 4 பொட்டலங்களில் பசை வடிவிலான தங்கத்தை மலக்குடலில் மறைத்து வைத்து கடத்தி வந்திருப்பதை ஒப்புக் கொண்டார். இதையடுத்து, அவரிடம் இருந்த ரூ.16.34 லட்சம் மதிப்புள்ள 401 கிராம் தங்கம் பறிமுதல் செய்யப்பட்டது.
மொத்தத்தில் ரூ.63 லட்சம் மதிப்புள்ள 1.5 கிலோ தங்கம் பறிமுதல் செய்யப்பட்டு, தொடர் விசாரணை நடத்தப்பட்டு வருவதாக சென்னை சர்வதேச விமான நிலைய சுங்கத் துறை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
மனித வள மேம்பாட்டு அமைச்சகம்
கோவிட் பெருந்தொற்று காலத்தில் கல்வி
மத்திய கல்வித்துறை இணையமைச்சர் திருமதி அன்னபூர்ணா தேவி, மக்களவையில் எழுத்துபூர்வமாக தாக்கல் செய்த பதிலில் கூறியதாவது:
அனைவருக்கும் சமமான பள்ளி கல்வி கிடைப்பதை உறுதி செய்ய, முழுமையான கல்வி திட்டத்தை மத்திய அரசு கடந்த 2018-19ம் ஆண்டு தொடங்கியது. இது தேசிய கல்வி கொள்கை 2020-வுடன் இணைக்கப்பட்டுள்ளது. இத்திட்டத்தின் கீழ் பல நடவடிக்கைகள் மேற்கொள்ளப்படுகின்றன.
கோவிட்-19 பெருந்தொற்று உலகம் முழுவதும் பள்ளி கல்வியை பாதித்தது. கொரோனா வைரஸ் பாதிப்பிலிருந்து மாணவர்களை பாதுகாக்க நாடு முழுவதும் பள்ளிகள் மூடப்பட்டன. இது பள்ளி மாணவர்களின் கல்வியில் தடையை ஏற்படுத்தியது. மாணவர்கள் இடையே ஏற்படும் கல்வி பாதிப்பை போக்க, முடக்க காலத்திலும் மற்றும் அதற்கு பின்பும், தேசிய கல்வி ஆராய்ச்சி மற்றும் பயிற்சி கவுன்சில் மாற்று கல்வி அட்டவணையை தயார் செய்தது. இதில் 1 முதல் 12ம் வகுப்பு மாணவர்களுக்கு வார அடிப்படையிலான கல்வி திட்டம் உள்ளது. இதில் பாடங்களில் உள்ள தலைப்புகள் மற்றும் கருப்பொருளில் சுவாரஷ்யமான நடவடிக்கைகள் மற்றும் சவால்கள் உள்ளன. இதில் மின்னணு பாடங்களுக்கான இணைப்புகளும் உள்ளன.
நிபுன் பாரத் என்று அடிப்படை கல்வி மற்றும் எண்ணறிவுக்கான தேசிய திட்டத்தை முழுமையான கல்வி திட்டத்தின் கீழ் கல்வி அமைச்சகம் கட்தாண்டு ஜூலை 5ம் தேதி தொடங்கியது.
மேலும், பிரதமரின் இ-வித்யா திட்டமும் தொடங்கப்பட்டது. இது கல்விக்கான டிஜிட்டல் மற்றும் ஆன்லைன் அணுகலை வழங்கியது.
மாநிலங்கள் மற்றும் யூனியன் பிரதேசங்களில் தரமான பள்ளி கல்வியை வழங்க திக்ஷா என்ற தேசிய டிஜிட்டல் உள்கட்டமைப்பு வழங்குகிறது.
1 முதல் 12ம் வகுப்பு மாணவர்களுக்கு ஸ்வயம் பிரபா டி.வி சேனல் உள்ளது. ரேடியோ மூலம் கல்வி கற்க சிக்ஷா வாணி உள்ளது. பார்வையற்ற மற்றும் காதுகேளாத மாணவர்களின் கல்விக்காக டைசி என்ற முறையும், என்ஐஓஎஸ் இணையளத்தில் செய்கை மொழி சிறப்பு பாடங்களும் உருவாக்கப்பட்டன.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1805881
புள்ளியியல் மற்றும் திட்ட அமலாக்கம் அமைச்சகம்
தொழில்துறை உற்பத்திக் குறியீட்டின் துரித மதிப்பீடுகள் மற்றும் 2020மே மாதத்துக்கான பயன்-அடிப்படைக் குறியீடு 
தொழில்துறை உற்பத்திக் குறியீட்டின்  துரித மதிப்பீடுகள் ஒவ்வொரு மாதமும் 12-ஆம் தேதி  ஆறு வார இடைவெளியில் வெளியிடப்பட்டு வருகிறது. உற்பத்தி செய்யும் நிறுவனங்களிடமிருந்து கிடைக்கும் தரவுகளை ஆதார முகமைகள் பெற்று அவற்றைத் தொகுக்கின்றன.
கோவிட்-19 பெருந்தொற்று பரவி வருவதைக் கட்டுப்படுத்த, முன்னெச்சரிக்கை நடவடிக்கையாக நாடு முழுவதும் ஊரடங்கை மத்திய அரசு அறிவித்துள்ளதைக் கருத்தில் கொண்டு, பெரும்பாலான தொழில்துறை நிறுவனங்கள் 2020 மார்ச் மாத இறுதி வாரத்திலிருந்து இயங்கவில்லை.
2020 மே மாதத்துக்கான தொழில்துறை உற்பத்திக்குறியீடு 88.4 ஆக இருந்தது. இந்த குறியீடு 2020 ஏப்ரல் மாதத்தில் 53.6ஆக இருந்தது.
மேலும் விவரங்களுக்கு: https://pib.gov.in/PressReleseDetail.aspx?PRID=1637781
(
நிதி அமைச்சகம்
வாடிக்கையாளர் தகவல்களை அறிந்துகொள்ளும் முறை மூலம்  ஆதார் சார்ந்த உடனடி பான் வசதியைப் பெறும் முறையை நிதி அமைச்சர் அறிமுகப்படுத்தினார்
மத்திய நிதி நிலை அறிக்கையில் செய்யப்பட்ட அறிவிப்பைத் தொடர்ந்து, உடனடியாக நிரந்தரக் கணக்கு எண்ணை  ஒதுக்கும் வசதியை மத்திய நிதி மற்றும் பெருநிறுவன விவகாரங்கள் அமைச்சர் திருமதி. நிர்மலா சீதாராமன் இன்று முறைப்படித் தொடங்கி வைத்தார். ஆதார் எண்ணையும், ஆதார் எண்ணுடன் இணைக்கப்பட்ட கைபேசி எண்ணையும் வைத்திருக்கும் நிரந்தரக் கணக்கு எண் விண்ணப்பதாரர்களுக்கு இந்த வசதி தற்போது கிடைக்கும். காகிதமில்லா முறையில் செய்யப்படும் இந்த ஒதுக்கீடு மூலம், மின்-நிரந்தக் கணக்கு எண் விண்ணப்பதாரர்களுக்கு இலவசமாக வழங்கப்படும்.
உடனடி நிரந்தரக் கணக்கு எண் வசதி விரைவில் தொடங்கப்படும் என்று மத்திய நிதி நிலை அறிக்கை, 2020இல் நிதி அமைச்சர் திருமதி. நிர்மலா சீதாராமன் அறிவித்திருந்தது நினைவிருக்கலாம். "நிரந்தரக் கணக்கு எண் மற்றும் ஆதார் பரிமாற்றத்தை கடந்த நிதி நிலை அறிக்கையில் நான் அறிமுகப்படுத்தி இருந்தேன். இதற்குத் தேவைப்படும் விதிகள் ஏற்கனவே வெளியிட்டப்பட்டு விட்டன. நிரந்தரக் கணக்கு எண் ஒதுக்கீட்டை மேலும் எளிமைப்படுத்தும் விதத்தில், விரிவான விண்ணப்பத்தைப் பூர்த்தி செய்யும் தேவை இல்லாமலேயே, ஆதாரின் அடிப்படையில் உடனடியாக நிரந்தரக் கணக்கு எண்ணை இணையத்தில் ஒதுக்கீடு செய்யும் முறையை நாங்கள் விரைவில் அறிமுகப்படுத்துவோம்," என்று நிதி நிலை அறிக்கை உரையில் பத்தி 129-இல் நிதி அமைச்சர் கூறி இருந்தார்.
ஆதார் சார்ந்த மின்-கே ஒய் சி  என்கிற வாடிக்கையாளர் தகவல்களை அறிந்துகொள்ளும் முறை மூலம் உடனடி நிரந்தரக் கணக்கு எண் வசதி இன்று முறைப்படித் தொடங்கப்பட்டது. ஆனால், இதன் 'மாதிரிப் பதிப்பு' சோதனை முறையில் வருமான வரித் துறையின் மின்-தாக்கல் இணையதளத்தில் 12 பிப்ரவரி, 2020 அன்று தொடங்கப்பட்டது. அன்று முதல், வெறும் பத்து நிமிடங்களுக்குள்ளாக நிரந்தரக் கணக்கு எண்கள் ஒதுக்கீடு செய்யப்பட்டு, 25 மார்ச் 2020 வரை 6,77,680 உடனடி ஒதுக்கீடுகள் செய்யப்பட்டுள்ளன.
PIB Headquarters
ஆதார் பதிவு மற்றும் திருத்தங்களுக்கு சென்னை வடகோட்டத்தின் 33 அஞ்சலகங்களில் சேவை மையம்
மக்கள் நலன் கருதி சென்னை வடகோட்டத்தின் 33 அஞ்சலகங்களில் ஆதார் பதிவு, திருத்தங்கள் தொடர்பான சேவை மையங்கள் செயல்பட்டு வருகின்றன.
புதிதாக ஆதார் அட்டைக்கு விண்ணப்பம் செய்வோருக்கு கட்டணம் இல்லா சேவை வழங்கப்படுகிறது.
ஆதார் அட்டையில் பெயர் / முகவரி / பிறந்த தேதி / தொலைபேசி எண் போன்ற தகவல் திருத்தம் ஒவ்வொன்றுக்கும் ரூ.50/- கட்டணமாக வசூலிக்கப்படுகிறது.
கல்வி நிறுவனங்களில் பயிலும் மாணவ மாணவியர், நிறுவனங்களில் பணிபுரியும் ஊழியர்கள், இந்தச் சேவைகளை அவரவர் இடத்தில் பெறுவதற்கு கீழ்காணும் தொலைபேசி / செல்பேசி எண்களுடன் தொடர்பு கொள்ளுமாறு கேட்டுக் கொள்ளப்படுகிறார்கள்.
அலுவலகம் - 044 – 2827 3635
அஞ்சல் ஆய்வாளர் - 89396 46460
முதுநிலை கண்காணிப்பாளர் - 99400 89436
இந்தத் தகவலை சென்னை நகர வடக்கு கோட்ட அஞ்சலகங்களின் மூத்த கண்காணிப்பாளர் திருமிகு. ஆர் பி சித்ராதேவி வெளியிட்டுள்ள செய்திக்குறிப்பில் தெரிவித்துள்ளார்.
பூங்கா நகர் 
அண்ணாநகர் 
ரிப்பன் மாளிகை
எழும்பூர்
கோயம்பேடு
மண்ணடி
அயனாவரம்
அண்ணாநகர் கிழக்கு
வியாசர்பாடி
பெரம்பூர்
ராயபுரம்
அண்ணாநகர் மேற்கு விரிவு
தண்டையார்பேட்டை
அமைந்தகரை
உள்ளிட்ட 33 வடகோட்ட அஞ்சலகங்களில் கிடைக்கும் இந்தச் சேவையை மக்கள் பயன்படுத்திக் கொள்ளுமாறு அஞ்சல்துறை முதுநிலை கண்காணிப்பாளர் வெளியிட்ட செய்திக் குறிப்பில் கேட்டுக்கொண்டுள்ளார்.
----
(Visitor Counter : 122
நிலக்கரி அமைச்சகம்
சொந்த நிலக்கரி வளாகங்களின் உற்பத்தியை நிலக்கரி அமைச்சகம் ஆய்வு
உற்பத்தியை ஏற்கனவே தொடங்கியுள்ள அல்லது இந்த நிதியாண்டில் தொடங்கவிருக்கும் சொந்த நிலக்கரி வளாகங்களை அவற்றை ஒதுக்கீடாக பெற்றவர்களுடன் நிலக்கரி அமைச்சகத்தால் நியமிக்கப்பட்ட அமைப்பு ஆய்வு செய்தது.
நிலக்கரி அமைச்சகத்தின் செயலாளர் டாக்டர் அனில் குமார் ஜெயின் தலைமையிலான இந்த கூட்டத்தின் போது, சொந்த நிலங்களில் வளாகங்களில் இருந்து 2021-22-ம் ஆண்டில் 85 மில்லியன் டன் நிலக்கரி உற்பத்தி செய்யப்பட்டது என்று தெரிவிக்கப்பட்டது 2020-21-ம் ஆண்டு உற்பத்தி செய்யப்பட்ட 63 டன்னுடன் ஒப்பிடும் போது இது 35 சதவீதம் அதிகமாகும்.
அதிகரித்த நிலக்கரி உற்பத்தியின் மூலம் உள்நாட்டு தேவைகளை பூர்த்தி செய்யும் இடைவெளி குறைக்கப்பட்டது. நிலக்கரி உற்பத்தியை மேம்படுத்த தொடர் நடவடிக்கைகளை நிலக்கரி அமைச்சகம் எடுத்து வருவது குறிப்பிடத்தக்கது. பல்வேறு சட்ட திருத்தங்கள், விதிமுறை மாற்றங்கள், நிலக்கரி துறையின் தாராளமயமாக்கல் மற்றும் ஆய்வுக் கூட்டங்கள் இவற்றில் அடங்கும்.
தற்சமயம், அமைச்சகத்தால் அமைக்கப்பட்ட அமைப்பால் 106 நிலக்கரி வளாகங்கள் ஒதுக்கீடு செய்யப்பட்டுள்ளன. வருடாந்திர உச்ச உற்பத்தித்திறன் தொடர்ந்து அதிகரித்து வருகிறது. இதனால் ஏற்றுமதியை சார்ந்திருப்பது குறிப்பிடத்தகுந்த அளவு குறையும்.
கூட்டத்தின் போது பேசிய டாக்டர் அனில் குமார் ஜெயின், இறக்குமதி செய்யப்படும் நிலக்கரியின் விலை அதிகம் என்பதால் நிலக்கரி உற்பத்தியை அதிகரிக்கும் மிகச் சிறந்த வாய்ப்பு நிலக்கரி வளாக ஒதுக்கீடுகளை பெற்றவர்களுக்கு உள்ளது என்றார். வர்த்தக சுரங்க நடவடிக்கைகளுக்கு புதிய நிலக்கரி சுரங்கங்களை ஒதுக்கீடு செய்யும் பணி நடைபெற்று வருவதாகவும் அவர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815920
சுற்றுலா அமைச்சகம்
புத்த தலங்களுக்கு ரயிலில் சுற்றுலா: இணைய கருத்தரங்கை நடத்தியது சுற்றுலாத் துறை
புத்த தலங்களுக்கு ரயில் மூலம் செல்லும் சுற்றுலா குறித்த இணைய கருத்தரங்கை சுற்றுலாத்துறை நடத்தியது.
‘உனது தேசத்தை பார்’ என்ற தலைப்பிலான இணைய கருத்தரங்கு தொடரை சுற்றுலாத்துறை நடத்தி வருகிறது. இதன் ஒரு பகுதியாக, ‘புத்த தலங்களை ரயில் மூலம் சுற்றி பாரத்தல்’ என்ற இணைய கருத்தரங்கு கடந்த ஜனவரி 16ம் தேதி நடத்தப்பட்டது.
இந்தியாவில் வளமான புத்த பாரம்பரியம் , நாடு முழுவதும் புத்தர் நேரில் சென்ற இடங்கள், அவரது சீடர்கள் விட்டுச் சென்ற பாரம்பரியம் ஆகியவை குறித்து இந்த இணைய கருத்தரங்கில் எடுத்து கூறப்பட்டன. புத்த தலங்களில் உள்ள பயண வசதிகள் மற்றும் ஏற்பாடுகள் குறித்த தகவல்களும் இதில் தெரிவிக்கப்பட்டன.
இந்த இணைய கருத்தரங்கில், மத்திய சுற்றுலாத்துறையின் துணை தலைமை இயக்குனர் திரு அருண் ஸ்ரீவஸ்த்தவா துவக்கவுரை ஆற்றினார். புத்த தலங்கள் குறித்த விவரங்களை ஐஆர்சிடிசி இணை பொது மேலாளர் டாக்டர் அச்சியுத் சிங் விளக்கினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1689308
-----
(Visitor Counter : 156
மின்னணு மற்றும் தகவல் தொழில்நுட்பம்
ஹைதராபாத்தில் நாளை நடைபெறும் 8-வது வேலைவாய்ப்பு மேளாவில் மத்திய இணையமைச்சர் ராஜீவ் சந்திரசேகர் உரையாற்றுகிறார்
மத்திய திறன் மேம்பாடு மற்றும் தொழில்முனைவோர், மின்னணு மற்றும் தகவல் தொழில்நுட்பத் துறை இணையமைச்சர் திரு ராஜீவ் சந்திரசேகர், சிஆர்பிஎஃப் ஹைதராபாத்தின் ஆண்கள் கிளப், குரூப் சென்டரில் நாளை நடைபெறும் 8வது தவணை வேலைவாய்ப்பு மேளாவில் உரையாற்ற உள்ளார். இந்நிகழ்ச்சியை பிரதமர் திரு. நரேந்திர மோடி தொடங்கி வைக்கிறார், அவர் தேர்ந்தெடுக்கப்பட்டவர்களுக்கு பணி நியமனக் கடிதங்களை வழங்குகிறார். சமீபத்தில் பணியில் சேர்ந்த 51,000 பேருக்கு பணி நியமனக் கடிதங்களை அவர் வழங்க உள்ளார்.
ஜூலை மாதம், சென்னையில் நடைபெற்ற வேலைவாய்ப்பு மேளாவில், அரசு வேலைகளில் "சேவை" அல்லது பொது சேவை என்ற புதிய கலாச்சாரத்தை அறிமுகப்படுத்துவதற்கான பிரதமர் திரு. நரேந்திர மோடியின் செய்தியை இணை அமைச்சர் திரு ராஜீவ் சந்திரசேகர் வலியுறுத்தினார். ஆட்சி மற்றும் அரசு வேலைகளை மக்கள் எப்படிப் பார்க்கிறார்கள் என்பதில் ஏற்பட்டுள்ள மாற்றத்தைப் பற்றி அவர் பேசினார்.
மத்தியப் பிரதேசத்தில் அண்மையில் நடைபெற்ற வேலைவாய்ப்பு மேளாவில் உரையாற்றிய பிரதமர் திரு. மோடி, புதிதாக நியமிக்கப்பட்ட 5,800 தொடக்கப் பள்ளி ஆசிரியர்களைப் பாராட்டியதோடு, தேசிய கல்விக் கொள்கையை செயல்படுத்துவதில் அவர்களின் பங்கு எவ்வாறு முக்கியமானது என்பதை எடுத்துரைத்தார். பாரம்பரிய அறிவு மற்றும் வளர்ந்து வரும் தொழில்நுட்பங்களுக்கு சமமான முக்கியத்துவத்தை வலியுறுத்திய அவர், தொடக்கக் கல்வியில் ஒரு புதிய பாடத்திட்டத்தின் வளர்ச்சியைக் குறிப்பிட்டார்.
நாடு முழுவதும் 44 இடங்களில் வேலைவாய்ப்பு மேளா நடைபெற்றது. மத்திய அரசுத் துறைகள், மாநில அரசுகள் மற்றும் யூனியன் பிரதேசங்களை உள்ளடக்கிய இந்த ஆட்சேர்ப்பு இயக்கம், வேலைவாய்ப்பை உருவாக்குவதற்கு முன்னுரிமை அளிப்பதற்கான உறுதிப்பாட்டுடன் ஒத்துப்போகிறது. பிரதமர் திரு. நரேந்திர மோடி, கடந்த ஆண்டு அக்டோபர் 22ஆம் தேதி, 10 லட்சம் அரசு வேலைவாய்ப்புகளை வழங்குவதற்கான இயக்கத்தைக் குறிக்கும் வகையில் 'வேலைவாய்ப்பு மேளா' பிரச்சாரத்தைத் தொடங்கினார்.
----
ANU/AD/PKV/DL
(Visitor Counter : 49
அறிவியல் மற்றும் தொழில்நுட்பத்துறை
2020 அறிவியல், தொழில்நுட்பம் மற்றும் புத்தாக்கக் கொள்கைக்கான பொதுமக்கள், வல்லுநர் ஆலோசனைக்கான ‘டவுன் ஹால் மீட்’ துவங்க உள்ளது
2020 அறிவியல், தொழில்நுட்பம் மற்றும் புத்தாக்கக் கொள்கையை வடிவமைப்பதற்காக, பொதுமக்கள் மற்றும் வல்லுநர் ஆலோசனைகளை பெறுவதற்கான டவுன் ஹால் மீட் துவக்கப்பட உள்ளது. இந்திய அரசின் முதன்மை அறிவியல் ஆலோசகர் பேராசிரியர் கே.விஜயராகவனும், அறிவியல் தொழில்நுட்பத்துறையின் செயலர் பேராசிரியர் அசுதோஷ் ஷர்மாவும் இணைந்து இதை துவக்கி வைக்க உள்ளனர்.
மேலும் விரிவான தகவல்களுக்கு: https://pib.gov.in/PressReleasePage.aspx?PRID=1630599
----
(Visitor Counter : 176
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சிறந்த ஆளுகை நடைமுறைகளை மாநிலங்கள் ஒன்றையொன்று பார்த்துப் பின்பற்ற வேண்டும்: மத்திய அமைச்சர் டாக்டர் ஜிதேந்திர சிங்
சிறந்த ஆளுகை நடைமுறைகளை மாநிலங்கள் ஒன்றையொன்று பார்த்துப் பின்பற்ற வேண்டும் என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கூறினார்.
புவனேஸ்வரில் இன்று நடைபெற்ற ‘நல்ல நிர்வாக நடைமுறைகளின் பிரதிபலிப்பு’ என்பது குறித்த மண்டல மாநாட்டின் மதிப்பாய்வு அமர்வில் பேசிய டாக்டர் ஜிதேந்திர சிங், குடிமக்களை மையப்படுத்திய நிர்வாகம் திரு மோடி அரசாங்கத்தின் ஆட்சி மாதிரியின் இதயத்தில் உள்ளது என்று கூறினார்.
ஊழலற்ற மற்றும் வெளிப்படையான நிர்வாகத்தை வழங்குவதே நோக்கமாக இருப்பதால், மேம்பட்ட நிர்வாகத் தரத்தை நோக்கிய இந்திய அரசின் நடைமுறைகள் மாநிலங்களிலும் மாவட்டங்களிலும் பிரதிபலிக்க வேண்டும் என்றார் அவர்.
நிர்வாகத்தில் உள்ள சிறந்த நடைமுறைகளை அனைத்து மாநிலங்களும் பின்பற்ற வேண்டும் என்று டாக்டர் ஜிதேந்திர சிங் கூறினார், மேலும், நல்ல நடைமுறைகள் பகிரப்படும்போது சிறந்த நடைமுறைகளாக மாறும் என்றும் இதன் மூலம் உயர்ந்த தரங்களை அடையலாம் என்றும் அவர் கூறினார்.
மத்திய அரசு, மாநில அரசுகள் மற்றும் மாவட்டங்களின் நிர்வாக புதுமைகளை பிரபலப்படுத்துமாறு அனைத்து பங்கேற்பாளர்களையும் அமைச்சர் வலியுறுத்தினார், இதனால் "குறைந்தபட்ச அரசு தலையீடு, அதிகபட்ச ஆளுகை" என்ற நம்பிக்கையுடன் குடிமக்களை மையமாகக் கொண்ட நிர்வாகத்தை அடித்தள நிலை முதல் செயல்படுத்த முடியும் என்றார் அவர்.
2014-ல் திரு மோடி அரசு பதவிக்கு வந்தபோது, குறைதீர்ப்பு நடை முறையில் இருந்த சில பலவீனங்களை களைய வேண்டிய அவசியம் உணரப்பட்டது என்று டாக்டர் ஜிதேந்திர சிங் நினைவு கூர்ந்தார். இன்று, துறைகளில் 90 முதல் 95% வரை குறைதீர்ப்பு விகிதம் உள்ளது என்றும் அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1778021
உள்துறை அமைச்சகம்
ஃபானி புயல்: பிரதமர் திரு நரேந்திர மோடி சூழலை உன்னிப்பாகக் கவனிக்கிறார், தேசிய இடர் நிர்வாகக் குழுக் கூட்டத்தைக் கூட்டுமாறு அமைச்சரவை செயலருக்கு ஆணை
இன்று காலையில் சென்னைக்கு தென்கிழக்கே 880 கிலோமீட்டர் தூரத்தில் நிலைகொண்டிருந்த ஃபானி புயல் நாளை  அதிதீவிர புயலாக வலுப்பெறும் என்று எதிர்பார்க்கப்படுகிறது. இந்த புயல் வடமேற்குப் பகுதியில் நகரும். மே 1 ஆம் தேதியிலிருந்து இது வடகிழக்கை நோக்கி தனது பாதையை மாற்றிக்கொள்ளும்.
இப்புயல் தமிழ்நாடு மற்றும் ஆந்திரப் பிரதேச கடலோரப் பகுதிகளில் கரையைக் கடக்க வாய்ப்பு இல்லை, ஒடிசாவில் இது கரையைக் கடக்கும் வாய்ப்பு குறித்து இந்திய வானிலை ஆய்வு மையம் தொடர்ந்து கண்காணித்து வருகிறது.
பிரதமர் திரு நரேந்திர மோடி, ஃபானி புயல் நிலவரத்தை உன்னிப்பாகக் கவனித்து வருகிறார். தேசிய இடர் மேலாண்மை குழுவின் கூட்டத்தை உடனடியாகக் கூட்டி, சம்பந்தப்பட்ட மாநில அரசுகள் மற்றும் மத்திய அமைச்சகங்கள், துறைகளுடன் ஆலோசனை நடத்துமாறும், எந்தச் சூழலையும் எதிர்கொள்ள தயாராக அனைத்து ஏற்பாடுகளும் செய்யப்பட்டிருக்கின்றனவா என்பதை உறுதி செய்யுமாறும் அமைச்சரவை செயலருக்கு பிரதமர் அறிவுறுத்தியுள்ளார்.
தேசிய பேரிடர் பாதுகாப்புப் படை மற்றும் இந்திய கடற்படை ஆகியவற்றுக்கு, சூழலை எதிர்கொள்ள தயாராக இருக்குமாறும், மாநில அரசுத் துறைகளுடன் இணைந்து செயல்படுமாறும் அரசு அறிவுறுத்தியுள்ளது.
மீனவர்கள் கடலுக்கு செல்ல வேண்டாம் என்றும், ஏற்கனவே சென்றிருப்பவர்கள் உடனடியாக கரைக்கு திரும்புமாறும், கடந்த 25 ஆம் தேதி முதல் எச்சரிக்கைகள் தொடர்ந்து விடுக்கப்பட்டுள்ளன. இந்திய வானிலை ஆய்வு மையம், சம்பந்தப்பட்ட அனைத்து மாநிலங்களுக்கும், மூன்று மணி நேரத்திற்கு ஒருமுறை பருவநிலை அறிக்கைகளை அளித்து வருகிறது. மத்திய உள்துறை அமைச்சகமும், தொடர்புடைய மாநில அரசுகள் மற்றும் மத்திய அரசின் துறைகளுடன் தொடர்பு கொண்டு நிலைமையைக் கண்காணித்து வருகிறது.
(Visitor Counter : 110
குடியரசுத் தலைவர் செயலகம்
யூகோ வங்கியின் 80-ம் ஆண்டு நிறைவு விழாவில் குடியரசுத் தலைவர் பங்கேற்பு
கொல்கத்தாவில் இன்று நடைபெற்ற  யூகோ வங்கியின் 80-ம் ஆண்டு நிறைவு விழாவில் குடியரசுத் தலைவர் திருமதி திரௌபதி முர்மு பங்கேற்றார். இந்த விழாவில் காணொலிக்காட்சி மூலம் யூகோ வங்கியின் 50 புதிய கிளைகளையும் அவர் திறந்து வைத்தார். இதைபோல், யூகோ வங்கியின் சார்பில் ஒடிசாவின் ராய்ரங்பூரில் அமைந்துள்ள ஸ்ரீ அரவிந்தர் ஒருங்கிணைந்த கல்வி மற்றும் ஆராய்ச்சி மையத்தின் புனரமைப்பு பணிகளுக்கும் அடிக்கல் நாட்டினார்.
விழாவில் பேசிய குடியரசுத் தலைவர், கடந்த 1943-ம் ஆண்டு தொடங்கப்பட்ட யூகோ வங்கி அன்று முதல் இன்று வரை வங்கித்துறையில் முன்னணி நிறுவனமாக திகழ்ந்து வருகிறது என்றார். விவசாயம், தொழில், வர்த்தகம், உள்கட்டமைப்பு, சமூக நலன் ஆகிய துறைகளுக்கு தேவையான கடன் மற்றும் நிதி சேவையை வழங்கி நாட்டின் பொருளாதார மேம்பாட்டில் இந்த வங்கி முக்கிய பங்காற்றி வருவதாக பெருமிதம் தெரிவித்தார். அதேபோல் மத்திய அரசின் திட்டங்களுக்கும், முன்னெடுப்புகளுக்கும் ஆதரவு அளிப்பதிலும் இன்றியமையாத பங்காற்றி வருவதாக கூறினார். இந்த வங்கி, தனது சேவையை எதிர்வரும் காலங்களில் சிறப்பாக செய்யும் என நம்பிக்கை தெரிவித்த அவர், புத்தாக்க முயற்சிகளை உருவாக்கவும், மேம்படுத்தவும் உறுதிபூண்டு இருப்பதாக குறிப்பிட்டார்.
யூகோ வங்கி, இரண்டு முக்கிய கடமைகளை கையாள்வதாக பட்டியலிட்ட குடியரசுத் தலைவர், அதில் பொதுமக்கள் பணத்தை பாதுகாப்பதே முதல் கடமை என்றும், இன்றைய பணத்தை சேமிக்க வழி வகுத்து எதிர்காலத்திற்கான சொத்துக்களை உருவாக்குவதே இரண்டாவது கடமை என்றும் குறிப்பிட்டார். இவ்விரு கடமைகளையும் சமமாக நிறைவேற்றுவது என்பது ஒவ்வொரு வங்கிக்கும் சவாலாக இருக்கும் என்று தெரிவித்த அவர், இதனை நிறைவேற்றுவதில் ஏற்பட்ட குளறுபடியே உலகின் பல்வேறு பகுதிகளில் பொருளாதாரம் சார்ந்த பிரச்சனைகளுக்கு அடித்தளம் அமைத்திருப்பதாக கூறினார். லட்சக்கணக்கான மக்களின் பணத்தை சேமிக்கும் பணியை செய்யும் வங்கிகள் அவர்களின் நம்பிக்கை நட்சத்திரமாக திகழ்வதாகவும் பெருமிதம் தெரிவித்தார். எனவே, யூகோ வங்கியின் ஊழியர்களும், அதிகாரிகளும் தங்களுடைய பொறுப்பை உணர்ந்து சிறப்பாக செயல்படுவார்கள் என்ற நம்பிக்கை இருப்பதாகவும் கூறினார்.
ஃபின்டெக் தொழில்நுட்பம் மக்கள் தங்களது பணத்தை வெளிப்படைத் தன்மையுடன் மேலாண்மை செய்ய உதவுவதாகவும், இந்தியாவைச் சேர்ந்த ஏழை மக்கள், புறநகர்ப் பகுதியைச் சேர்ந்த மக்கள், கிராமப்புற மக்கள் என அனைத்து தரப்பினரும் இந்த தொழில்நுட்பத்தை கையாள்வது மகிழ்ச்சியளிக்கிறது என்றார். வகையில் இருப்பதாக தெரிவித்தார். இத்தகையை தொழில்நுட்பங்களை மக்கள் பயன்படுத்துவது அவர்களை அதிகாரமிக்கவர்களாக மாற்றுவதாக குடியரசுத் தலைவர் திருமதி திரௌபதி முர்மு கூறினார். மேலும் இத்தகையை வசதிகள் நாட்டு மக்களிடையே சமூக நீதியை நிலை நாட்டுவதாகவும் அவர் குறிப்பிட்டார். இதேபோல், பணப்பரிமாற்றத்திற்கு தற்போது அதிகளவில் பயன்படுத்தப்படும் யூகோ வசதி உலக நாடுகளில் மாபெரும் வெற்றிகண்ட ஃபின்டெக் தொழில்நுட்பம் ஒரு புத்தாக்க நடவடிக்கையாகும் என்று கூறி குடியரசுத் தலைவர் திருமதி திரௌபதி முர்மு தமது உரையை நிறைவு செய்தார்.
நிதி அமைச்சகம்
இந்திய விண்வெளியின் வர்த்தக திறனை அதிகரிக்க, புதிய இந்திய விண்வெளி நிறுவனம் அமைப்பு
விண்வெளி துறையின் புதிய வர்த்தக நிறுவனமாக புதிய விண்வெளி இந்தியா நிறுவனம் விண்வெளித் துறையில் உருவாக்கப்பட்டுள்ளது என்று மத்திய நிதியமைச்சர் திருமதி நிர்மலா சீதாராமன் இன்று தெரிவித்தார். மக்களவையில் 2019-20 ஆம் ஆண்டுக்கான மத்திய நிதிநிலை அறிக்கையை தாக்கல் செய்து பேசிய அமைச்சர், குறைந்த செலவில் செயற்கைக்கோள்கள் மற்றும் பிற விண்வெளி கருவிகளை செலுத்தும் பெரும் சக்தியாக இந்தியா வளர்ந்துள்ளது என்று தெரிவித்தார். இந்த திறனை வர்த்தக ரீதியில் பயன்படுத்தும் தருணம் வந்து விட்டது என்று அவர் குறிப்பிட்டார்.
ஐ.எஸ்.ஆர்.ஒ மேற்கொள்ளும் ஆய்வு மற்றும் மேம்பாடுகளின் பலன்களை உபயோகிக்கும் வகையில், விண்வெளி துறையின் புதிய வர்த்தக கிளையாக புதிய இந்திய விண்வெளி நிறுவனம் என்ற பொது துறை நிறுவனம் அமைக்கப்பட்டுள்ளது என்று அமைச்சர் அறிவித்தார்.
இந்த நிறுவனம், செயற்கைக்கோள் செலுத்து வாகனம், தொழில்நுட்ப பரிமாற்றம் மற்றும் விண்வெளி பொருட்கள் சந்தைபடுத்துதல் போன்ற பல்வேறு வர்த்தக நடவடிக்கைகளை மேற்கொள்ளும் என்றும் அமைச்சர் குறிப்பிட்டார்.
நுகர்வோர் நலன், உணவு மற்றும் பொது விநியோகம் அமைச்சகம்
உணவு தானியங்கள் மற்றும் பருப்புகள் விநியோகம் தொடர்பாக “தி வைர்” வெளியிட்டுள்ள செய்திக்கு உணவு மற்றும் பொது விநியோகத்துறை மறுப்பு
“பிரதமரின் ஏழைகள் நலத்திட்டம்: 14.40 கோடி ரேஷன் கார்டுதாரர்களுக்கு மே மாதத்துக்கான உணவுதானியங்கள் வழங்கப்படவில்லை” என்ற தலைப்பில் “தி வைர்” தளத்தில் திரு.கபிர் அகர்வால் எழுதியுள்ள செய்திக் கட்டுரைக்கு மத்திய நுகர்வோர் விவகாரங்கள் அமைச்சகத்தின் உணவு மற்றும் பொது விநியோகத்துறை மறுப்புக்கடிதம் அனுப்பியுள்ளது. அந்தக் கட்டுரையில் பிரதமரின் ஏழைகள் நலத்திட்டத்தின் கீழ், ஏப்ரல் மாதத்தில் 14.4 கோடி மக்களும், மே மாதத்தில் 6.44 கோடி ரேஷன் கார்டுதாரர்களும் உணவுதானியங்களைப் பெறவில்லை என்று தெரிவிக்கப்பட்டுள்ளது.
120 லட்சம் மெட்ரிக் டன் உணவு தானியங்களை எடுத்துப் பகிர்வதற்கான பணிகள் நடைபெற்று வருவதாக உணவு மற்றும் பொது விநியோகத்துறை குறிப்பிட்டுள்ளது. முழு பொதுமுடக்கக் காலத்திலும் கூட, உணவுதானியங்கள் விநியோகத்தை இந்திய உணவுக்கழகம் மற்றும் பல்வேறு அமைப்புகள் மிகவும் சிறப்பாக மேற்கொண்டுள்ளன. பிரதமரின் ஏழைகள் நலத்திட்டத்தின் கீழ், மாநிலங்கள்/யூனியன் பிரதேசங்களுக்கு இதுவரை சுமார் 103 லட்சம் மெட்ரிக் டன் உணவு தானியங்கள் விநியோகிக்கப்பட்டுள்ளன. மூன்று மாதங்களுக்கும் சேர்த்து 206 கோடி மக்களுக்கு, அதாவது ஒரு மாதத்துக்கு 68 கோடி பேருக்கு வழங்கப்பட்டுள்ளது. மீதமுள்ள மக்களுக்கு ஜூன் மாதத்தில் விநியோகிக்கப்படும். ஏப்ரல் மாதத்தில் தினசரி சராசரியாக 1.72 லட்சம் மெட்ரிக் டன் உணவு தானியங்களை இந்திய உணவுக்கழகம் அனுப்பியுள்ளது. இது மே மாதத்தில் 1.29 லட்சம் மெட்ரிக் டன்னாக இருந்தது. ஜூன் மாதத்தில் இதுவரை சராசரியாக தினமும் 1.39 லட்சம் மெட்ரிக் டன் அனுப்பப்பட்டுள்ளது.
மேலும் விவரங்களுக்கு: https://pib.gov.in/PressReleseDetail.aspx?PRID=1629465
(Visitor Counter : 125
பிரதமர் அலுவலகம்
மடகாஸ்கர் அதிபருக்கு நன்றி தெரிவித்த பிரதமர், சிடிஆர்ஐ முயற்சிகளில் பருவநிலை மாற்றத்தால் தீவுநாடுகள் சந்திக்கும் சவால்களை விளக்கினார்
பிரதமர் திரு நரேந்திர மோடி, பருவநிலை மற்றும் பேரிடர் விரிதிறன் மேம்பாட்டில் கூட்டணி மூலம் இந்தியா தலைமைத்துவம் பெற்றிருப்பதை அங்கீகரித்துள்ள மடகாஸ்கர் அதிபர் திரு ஆன்ட்ரி நிரினா ரஜோலினாவுக்கு நன்றி தெரிவித்துள்ளார்.
மடகாஸ்கர் அதிபரின் சுட்டுரைக்கு பதிலளித்து, பிரதமர் வெளியிட்டுள்ள சுட்டுரைப்பதிவு வருமாறு;
“நன்றி அதிபர் ரஜோலினா. பருவநிலை மாற்றத்தால் தீவு நாடுகள் சந்திக்கும் சவால்கள், பேரிடர் விரிதிறன் உள்கட்டமைப்புக்கான கூட்டணியின் கீழ் நமது முன்முயற்சிகள் விரிதிறன் உள்கட்டமைப்பை உருவாக்க முக்கிய மையமாகும்”.
பிரதமர் அலுவலகம்
பிரதமர் பீகார் முதல்வருடன் மாநிலத்தின் வெள்ள நிலவரம் குறித்து ஆலோசனை, அம்மாநில அரசுக்கு அனைத்து உதவிகளும் வழங்க உறுதி
பீகார் மாநிலத்தில் நிலவும் வெள்ள நிலவரம் குறித்து அம்மாநில முதல்வர் திரு. நிதிஷ் குமாருடன் பிரதமர் திரு. நரேந்திர மோடி ஆலோசனை நடத்தினார்.
பீகார் மாநிலத்தின் வெள்ள நிலவரத்தைத் தொடர்ந்து கண்காணித்து வருவதாகவும், அம்மாநிலத்தில் ஏற்பட்டுள்ள வெள்ளப் பேரிடரை சமாளிக்க மத்திய அரசு அனைத்து உதவிகளும் வழங்கும் என்றும் பிரதமர் டுவிட்டர் வலைதளத்தில் தெரிவித்துள்ளார்.
“பீகாரில் வெள்ளத்தால் பாதிக்கப்பட்ட மக்களுடன்தான் என் எண்ணங்கள் இருக்கின்றன. அங்குள்ள நிலவரம் கவனமாகக் கண்காணிக்கப்படுகிறது.
வெள்ள நிலவரத்தை சமாளிப்பதற்கு பீகார் மாநில அரசுக்கு அனைத்து உதவிகளையும் வழங்க மத்திய அரசு உறுதியளித்துள்ளது. அங்கு சென்றுள்ள தேசியப் பேரிடர் மேலாண்மை படைக்குழுவினர், மீட்பு மற்றும் நிவாரணப் பணிகளில் ஈடுபட்டுள்ளனர்” என்று பிரதமர் கூறினார்.